**ПРОТОКОЛ № 014**

Днес 01.10.2019 г. се проведе заседание на ОИК – Долни Чифлик, област Варна.

 На заседанието присъствахa:

 Тихомир Петров - Председател на ОИK

Дияна Георгиева – Зам. председател на ОИК

Данко Дачев - Зам.председател на ОИК

 Елена Енева – Секретар на ОИК

и членовете на ОИК: Пламен Събев, Васил Кинчев, Атанаска Георгиева, Назиф Назифов, Йовка Янева.

Заседанието бе открито в **16:30** часа и се председателства от г-н Тихомир Петров - Председател на комисията.

На заседанието присъстват 9 от членовете на ОИК, налице е кворум и комисията може да заседава. Предлагам да проведем заседание при следния дневен ред:

1. Вземане на решение за заличаване на кандидат от кандидатската листа за общински съветници в изборите за общински съветници и кметове на 27 октомври 2019г.

-Има ли други предложения за допълване на дневния ред ?

-Няма други предложения.

-Моля да бъде гласуван така предложения дневен ред.

Гласували : **„ЗА“** - **9** **(девет)** члена на ОИК (Тихомир Петров, Дияна Георгиева, Данко Дачев, Елена Енева, Пламен Събев, Йовка Янева, Васил Кинчев, Атанаска Георгиева, Назиф Назифов).

**Против** - Няма.

 Решението се приема.

**По точка единствена от дневния ред:**

Председателят докладва:

ОТНОСНО:Вземане на решение за заличаване на кандидат от кандидатската листа за общински съветници в изборите за общински съветници и кметове на 27 октомври 2019г.

В ОИК-Долни чифлик е постъпило писмо от ЦИК с изх.№ МИ-12-5599/01.10.2019г. с искане за заличаване регистрацията на кандидата за общински съветник от партия ГЕРБ Траян Димитров Томов към писмото е приложено и извлечение от списъка в който са посочени кандидатите, които не отговарят на условияпта по т.1 от Решение №966-МИ от 05.09.2019г. на ЦИК. Твърди се, че след направена справка в ГД ГРАО кандидата за общински съветник Траян Димитров Томов няма настоящ адрес на територията на страната поради което следва да бъде заличен с решение на ОИК-Долни чифлик.

В тази връзка ОИК-Долни чифлик е предприел незабавни действия, като е изискал пълна и подробна справка от ГРАО-Долни чифлик в писмо с изх.№9100-367(3) от 01.10.2019г. и писмо с изх.№9100-367(1) от 01.10.2019г. за наличие на постоянен и настоящ адрес на лицето кандидат за общински съветник Траян Димитров Томов.

Във връзка с изисканата справка ГРАО-Долни чифлик предоставя информация, че лицето Траян Димитров Томов е с постоянен адрес гр.Долни чифлик,ул.ХХХХХот 2000г. и е имал настоящ адрес от 12.12.1994 до 16.11.2016г. в гр.Русе, ул. ХХХХХ. със Заповед от ректора на висшето учебно заведение настоящият адрес на Траян Димитров Томов е заличен на 18.07.2016г.

От 27.09.2019г. Траян Димитров Томов има настоящ адрес в гр.Долни чифлик, ХХХХХХ като същия е нямал друг настоящ адрес извън страната от периода на заличаването на настоящия му адрес до 27.09.2019г.

Лицето фигурира в предварителните избирателни списъци за местни избори 2019г. и има избирателни права по чл.396 от ИК.

-Становища по постъпилото искане от ЦИК и изисканата справка от ГРАО-Долни чифлик :

-**Изказване на Пламен Събев** – Аз съм против заличаването на кандидата за общински съветник, тъй като същия има постоянен адрес на територията на община Долни чифлик. В качеството си на председател в предходната избирателна комисия от изборите през 2015г. ми е известно, че той е общински съветник от водени производства в ОИК-Долни чифлик 2015г. Запознат съм със справки и присъствени листи на явяващите се общински съветници на заседания и ми е известно, че той е се явявал на заседанията на общински съвет Долни чифлик. Също ми е известно, че работи като заместник директор в СУ“ВАСИЛ ЛЕВСКИ“ гр.Долни чифлик повече от 10 години, включително и към настоящият момент. Най вече съм против тъй като с оглед разпоредбата на чл.397, ал.1 от ИК, считам, че той е живял в населеното място град Долни чифлик през последните 6 месеца и този закон не свързва избирането на общински съветник с настоящият му адрес какъвто му липсва, а пък постоянният му е тук. По тези мотиви аз гласувам против да бъде заличен.

**-Изказване на председателя Петров**- Уважаеми колеги, аз подкрепям тезата на колегата Събев, като считам, че лицето Траян Димитров Томов отговаря на изискването на чл.397, ал.1 от ИК, тоест да е живял най-малко 6 месеца в съответното населено място, а именно град Долни чифлик, където е постоянният му адрес. Видно от представяната справка на ГРАО-Долни чифлик, няма данни лицето Траян Димитров Томов да има настоящ адрес извън страната. Допълнително следва да се отбележи факта, че същият фигурира в избирателните списъци за местни избори 2019г в община Долни чифлик, тоест има избирателни права по чл.396, ал.1 от ИК. Считам, че т.1 от Решение №966-МИ от 05.09.2019г. на ЦИК в частта си относно изискването кандидата за общински съветник да има постоянен и настоящ адрес на територията на Република България, като поне единият от тях е на територията на съответния изборен район – община, противоречи на разпоредбата на чл.397, ал.1 от ИК.

-**Изказване на зам-председателя Георгиева-** Подкрепям колегите Събев и Петров, като считам, че лицето Траян Димитров Томов отговаря на изискванията по чл.397, ал.1 от ИК. Познавам лицето повече от 30 години, винаги е живял и живее с адрес град Долни чифлик, ул.ХХХХХ и работи на територията на община Долни чифлик повече от 10 години, общински съветник е от 2015 година и не ми е известно да е излизал извън страната и да е имал други адреси извън територията на България. Считамм, че отговаря на изискванията на закона и не следва да бъде заличена регистрацията му като общински съветник.

-Други становища.

-Няма.

Предлагам проект на решение съгласно писмото на ЦИК с изх.№ МИ-15599 от 01.10.2019г. регистрацията на Траян Димитров Томов кандидат за общински съветник от партия ГЕРБ да бъде заличена.

ОИК-Долни чифлик, като взе предвид и обсъди становищата и събраните служебно документи, счита, че не са налице основания за заличаването регистрацията на Траян Димитров Томов с ЕГН ХХХХХХ от кандидатската листа за общински съветници на партия ГЕРБ за участие в изборите за общински съветници и кметове на 27 октомври 2019г., поради което ОИК-Долни чифлик взе следното:

**РЕШЕНИЕ:**

**Отказва** заличаването регистрацията на Траян Димитров Томов с ЕГН ХХХХХХ от кандидатската листа за общински съветници на партия ГЕРБ за участие в изборите за общински съветници и кметове на 27 октомври 2019г.

Обявявам процедура на поименно гласуване:

Гласували : **„ЗА“ заличаване** – **няма.**

**Против заличаване** - **9** **(девет)** члена на ОИК (Тихомир Петров, Дияна Георгиева, Данко Дачев, Елена Енева, Пламен Събев, Марин Караиванов, Васил Кинчев, Атанаска Георгиева, Назиф Назифов).

 Предложението на ЦИК **не** се приема.

Поради изчерпване на дневния ред заседанието бе закрито в 17:00 ч.

 Председател:...................................

 Тихомир Петров

 Секретар: ...............................

 Елена Енева